OKRESNÁ PROKURATÚRA REVÚCA 
SNP 1370/1A, 050 01 Revúca	

Číslo: 2 Pv 220/16/6608-12	Revúca 20.03.2017 
EEČ: 2-48-18-2017
U Z N E S E N I E
Trestná vec:	obv. XXXXX
Trestný čin:	prečin: neodvedenie dane a poistného podľa § 277 odsek 1 Trestného zákona
prečin: nezaplatenie dane a poistného podľa § 278 odsek 1 Trestného zákona
Rozhodol: 	prokurátor Okresnej prokuratúry Revúca 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX XXXXX
väzba: nie
ktorý je trestne stíhaný pre trestný čin:
-	prečin: neodvedenie dane a poistného podľa § 277 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako podnikateľský subjekt podnikajúci pod obchodným menom XXXXX – XXXXX XXXXX, XXXXX XXXXX IČO: XXXXX v období od 01. augusta 2015 do 31. januára 2016 a od 01. marca 2016 do 30. júna 2016 neodviedol v zmysle § 141 ods. 2 zákona č. 461/2003 Z.z. o sociálnom poistení v znení neskorších predpisov na účet Sociálnej poisťovne Bratislava, pobočka Rožňava poistné na nemocenské poistenie, poistné na dôchodkové poistenie a poistné na poistenie v nezamestnanosti v celkovej výške 1004,44 Eur, ktoré zrazil z vymeriavacieho základu svojich zamestnancov, čím svojim konaním spôsobil Sociálnej poisťovni Bratislava, ul. 29. augusta č. 8, 813 63 Bratislava, IČO: 30807484 škodu vo výške 1004,44 Eur,

ako podnikateľský subjekt podnikajúci pod obchodným menom XXXXX – XXXXX XXXXX, XXXXX XXXXX, IČO: XXXXX v období od 01. augusta 2015 do 31. januára 2016 a od 01. marca 2016 do 30. júna 2016 neodviedol v zmysle  § 141 ods. 1 zákona č. 461/2003 Z.z. o sociálnom poistení v znení neskorších predpisov ako samostatne zárobkovo činná osoba na účet Sociálnej poisťovne Bratislava, pobočka Rožňava poistné na sociálne poistenie v celkovej výške 2693,09 Eur, čím svojim konaním spôsobil Sociálnej poisťovni Bratislava, ul. 29. augusta č. 8, 813 63 Bratislava, IČO: 30807484 škodu vo výške 2693,09 Eur,

lebo zanikla trestnosť činu.

Odôvodnenie:
	Uznesením vyšetrovateľa Okresného riaditeľstva PZ, odboru kriminálnej polície Revúca sp. zn. ORP-205/VYS-RA-2016 zo dňa 10.01.2017 bolo podľa § 206 ods. 1 Trestného poriadku vznesené obvinenie XXXXX pre prečin neodvedenia dane a poistného podľa § 277 ods. 1 Trestného zákona, ktorého sa mal dopustiť obvinený XXXXX, nar. XXXXX, bytom XXXXX, XXXXX XXXXX na tom skutkovom základe, že ako podnikateľský subjekt podnikajúci pod obchodným menom XXXXX – XXXXX XXXXX, XXXXX XXXXX IČO: XXXXX v období od 01. augusta 2015 do 31. januára 2016 a od 01. marca 2016 do 30. júna 2016 neodviedol v zmysle § 141 ods. 2 zákona č. 461/2003 Z.z. o sociálnom poistení v znení neskorších predpisov na účet Sociálnej poisťovne Bratislava, pobočka Rožňava poistné na nemocenské poistenie, poistné na dôchodkové poistenie a poistné na poistenie v nezamestnanosti v celkovej výške 1004,44 Eur, ktoré zrazil z vymeriavacieho základu svojich zamestnancov, čím svojim konaním spôsobil Sociálnej poisťovni Bratislava, ul. 29. augusta č. 8, 813 63 Bratislava, IČO: 30807484 škodu vo výške 1004,44 Eur 
a prečin nezaplatenia dane a poistného podľa § 278 ods. 1 Trestného zákona, ktorého sa mal dopustiť obvinený XXXXX, nar. XXXXX, bytom XXXXX, XXXXX XXXXX na tom skutkovom základe, že ako podnikateľský subjekt podnikajúci pod obchodným menom XXXXX – XXXXX XXXXX, XXXXX XXXXX, IČO: XXXXX v období od 01. augusta 2015 do 31. januára 2016 a od 01. marca 2016 do 30. júna 2016 neodviedol v zmysle  § 141 ods. 1 zákona č. 461/2003 Z.z. o sociálnom poistení v znení neskorších predpisov ako samostatne zárobkovo činná osoba na účet Sociálnej poisťovne Bratislava, pobočka Rožňava poistné na sociálne poistenie v celkovej výške 2693,09 Eur, čím svojim konaním spôsobil Sociálnej poisťovni Bratislava, ul. 29. augusta č. 8, 813 63 Bratislava, IČO: 30807484 škodu vo výške 2693,09 Eur.

Obv. XXXXX v prípravnom konaní dňa 22.02.2017 využil svoje zákonné právo a odmietol vypovedať, pričom zobral na vedomie poučenie o účinnej ľútosti a vyjadril sa, že do konca mesiaca február 2017 by chcel spôsobenú škodu Sociálnej poisťovni uhradiť.

	Svedkyňa – poškodená XXXXX, splnomocnená zástupkyňa Sociálnej poisťovne, pobočka Rožňava, v prípravnom konaní dňa 19.12.2016 uviedla, že XXXXX ako podnikateľský subjekt podnikajúci pod obchodným menom XXXXX – XXXXX, XXXXX, XXXXX XXXXX v období od 01.08.2015 do 31.01.2016 a od 01.03.2016 do 30.06.2016 neodviedol poistné za svojich zamestnancov, ktoré zrazil z ich vymeriavacieho základu, čím spôsobil škodu vo výške 1004,44 Eur. Taktiež XXXXX v tom istom období nezaplatil ako samostatne zárobkovo činná osoba na účet Sociálnej poisťovne poistné na sociálne poistenie vo výške 2693,09 Eur. Poistné je zamestnávateľ povinný uhrádzať v súlade so zákonom č. 461/2003 Z.z. o sociálnom poistení na základe mesačných výkazov poistného a príspevkov, ktoré sú zasielané do Sociálnej poisťovne. Ku dňu 19.12.2016 predstavoval dlh na poistnom vo výške 2497,53 Eur.

Svedkyňa – poškodená XXXXX, splnomocnená zástupkyňa Sociálnej poisťovne, pobočka Rožňava, v prípravnom konaní dňa 06.03.2017 uviedla, že ku dňu 06.03.2017 uhradil obv. XXXXX zameškané poistné dňa 07.09.2016 a 08.09.2016 v sume 1200,-- Eur, ktoré boli naúčtované na mesiac august 2015 v sume 343,15 Eur, na mesiac september 2015 v sume 349,49 Eur, na mesiac október 2015 v sume 347,51 Eur a čiastočne na mesiac november 2015 v sume 159,85 Eur. Dňa 03.03.2017 sa obvinený osobne dostavil na pobočku Sociálnej poisťovne v Rožňave, pričom do pokladne uhradil sumu 2500,-- Eur. Takto obvinený uhradil celé dlžné poistné za zamestnancov ako aj za zamestnávateľa za obdobie od mesiaca august 2015 do mesiaca január 2016 a od mesiaca marec 2016 do mesiaca jún 2016. Z tohto dôvodu si ako zástupkyňa Sociálnej poisťovne neuplatňuje nárok na náhradu škody, pretože celé dlžné poistné bolo zo strany obvineného uhradené.

	Na č.l. 23 spisového materiálu je príjmový pokladničný doklad zo dňa 03.03.2017, z ktorého vyplýva, že obv. XXXXX uhradil do pokladne Sociálnej poisťovne, pobočka Rožňava sumu vo výške 2500,-- Eur.

	Zo znaleckého posudku z odboru účtovníctvo vyplýva, že v pokladnici podnikateľského subjektu XXXXX – XXXXX sa nachádzalo dostatočné množstvo peňažných prostriedkov ku dňu splatnosti odvodovej povinnosti v každom mesiaci sledovaného obdobia.

	Podľa § 86 písm. e) Trestného zákona, trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

	Tým, že obv. XXXXX ako podnikateľský subjekt XXXXX – XXXXX XXXXX, XXXXX XXXXX IČO: XXXXX dodatočne dňa 03.03.2017 (ešte pred ukončením vyšetrovania) uhradil Sociálnej poisťovni, pobočka Rožňava dlhované poistné v plnej výške, zanikla trestnosť prečinu neodvedenia dane a poistného podľa § 277 ods. 1 Trestného zákona a prečinu nezaplatenia dane a poistného podľa § 278 ods. 1 Trestného zákona, a preto bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Šturmankin
prokurátor